Alegerile pentru Primăria Capitalei, pe listele caselor de pariuri. Estimări pentru prezidențiale
- Mădălina Sfrijan
- 30 martie 2024, 08:19
Casele de pariuri au activat deja cotele pentru alegeri. Pe liste apar patru nume de politicieni, care s-au înscris în cursa pentru fotoliul de primar. Cuc cele mai mari șanse să ajungă în fruntea Bucureștiului este actualul edil, Nicușor Dan.
Pariuri pentru alegeri. Nicușor Dan, fruntaș în topuri
Cotele pentru alegeri variază de la 1,90, cota principalului, până la cota 200,00. Conform estimărilor, câștigător detașat al cursei pentru primăria Capitalei este Nicușor Dan, actualul primar.
De altfel, în urmă cu patru ani, cotele de la casele de pariuri arătau aproape la fel. Bucureștenii au mizat pe Nicușor Dan și au estimat corect rezultatele finale.
Cote pentru această cursă
Actualul primar al Capitalei este favorit, având o cotă de 1.90. Astfel, bucureștenii care aleg să parieze pe suma de 100 de lei ar putea câștiga 190 de lei în cazul în care Nicușor Dan va obține încă un mandat.
Locul doi în cotele caselor de pariuri este edilul sectorului 5, Cristian Popescu Piedone, care are o cotă de 2.30. Astfel, pentru 100 de lei pariați pe victoria acestuia, bucureștenii pot încasa 230 de lei.
Cătălin Cîrstoiu are o cotă de 7 la 1. Cei care vor paria suma de 100 de lei în dreptul numelui candidatului comun al PNL și PSD ar putea câștiga 700 de lei.
Pariuri pentru alegeri. Cotă de 200 pentru locul 4
Pe lista bookmakerilor apare și locul 4. În acest caz, cota este de 200. Această poziție este ocupată de candidatul formațiunii AUR, Mihai Enache.
O agenție de pariuri a stabilit cotele pentru alegerile prezidențiale 2024. Conform estimărilor acestui operator, Mircea Geoană are mari șanse să ajungă în fruntea țării. Pe locul doi se află Nicolae Ciucă, șeful Senatului, care ar avea mari șanse de câștig m, spun reprezentanții agenției respective. Pe locul trei este poziționat George Simion, liderul AUR. Totodată, pe listă apar și alți candidați precum Raed Arafat, Alexandru Rafila, Mircea Diaconu și Dan Diaconescu.